**Karjeras attīstības atbalsta sistēmas**

**Sadarbības padomes (KAAS SP)**

**2021.gada 19.maija sēdes protokols**

**Sēdes norise:** 2021.gada 19.maijs, plkst.10.00.

**Sēdes norises vieta:** tiešsaistes platforma Zoom.

**Sēdi vada:**

Baiba Bašķere - Izglītības un zinātnes ministrijas (turpmāk IZM) Profesionālās un pieaugušo izglītības departamenta direktora vietniece pedagogu un pieaugušo izglītības jomā

**Sēdē piedalās:**

**Oficiāli nominētie KAAS SP dalībnieki:**

Valda Akmentiņa – Valsts izglītības attīstības aģentūras (turpmāk – VIAA) Izglītības atbalsta un starptautiskās sadarbības departamenta (turpmāk – IASSD) direktore

Elita Barisa – Latvijas Nacionālā kultūras centra (turpmāk - LNKC) izglītības sistēmas eksperte

Jevgēnija Butņicka – Vides aizsardzības un reģionālās attīstības ministrijas (turpmāk – VARAM) Valsts ilgtspējīgas attīstības plānošanas departamenta vietniece, Reģionālās attīstības plānošanas nodaļas vadītāja

Ināra Dundure – Latvijas Pašvaldību savienības (turpmāk – LPS) Padomniece izglītības un kultūras jautājumos

Ilze Astrīda Jansone – VIAA IASSD Karjeras atbalsta nodaļas (turpmāk – KAN) *Euroguidance* programmas vadītāja

Inta Jaunzeme – IZM Augstākās izglītības, zinātnes un inovāciju departamenta vecākā eksperte

Anete Jekuma – Latvijas Darba devēju konfederācijas (LDDK) Nozaru ekspertu padomju koordinatore

Inita Juhņēviča – Izglītības kvalitātes valsts dienesta (turpmāk – IKVD) vadītāja

Inta Lemešonoka – Latvijas Karjeras attīstības atbalsta asociācijas (turpmāk – LKAAA) valdes priekšsēdētājas vietniece

Imants Lipskis – Labklājības ministrijas Darba tirgus politikas departamenta direktors

Jeļena Muhina – IZM Profesionālās un pieaugušo izglītības departamenta vecākā eksperte

Ilze Seipule – IZM Izglītības departamenta direktora vietniece vispārējās izglītības jomā

Jeļena Šaitere – Nodarbinātības valsts aģentūras (turpmāk – NVA) Pakalpojumu departamenta Darba meklēšanas atbalsta nodaļas eksperte

Inguna Zuševica – Sociālās integrācijas valsts aģentūras (turpmāk – SIVA) koledžas vadītāja

**Oficiāli nominēto KAAS SP dalībnieku aizvietotāji:**

Ilze Kadiķe – Valsts izglītības satura centra (turpmāk – VISC) Vispārējās izglītības departamenta Vispārējās izglītības satura nodrošinājuma nodaļas vecākā referente

Linda Romele – Latvijas Brīvo arodbiedrību savienības (turpmāk – LBAS) eksperte izglītības un nodarbinātības jautājumos

**Pieaicināto institūciju pārstāvji:**

Zanda Rudene – IZM Struktūrfondu departamenta vecākā eksperte

Ināra Punkstiņa – VIAA IASSD KAN vadītāja

Ralfs Spāde – VIAA IASSD KAN vecākais programmas speciālists

Una Vorma – LKAAA valdes priekšsēdētāja

**Sēdi protokolē** – Ilze Astrīda Jansone, VIAA IASSD KAN *Euroguidance* programmas vadītāja

**Darba kārtības jautājumi:**

Sēdes atklāšana, B. Bašķere, IZM

1. ESF projekta “*Karjeras atbalsts vispārējās un profesionālās izglītības iestādēs*” Nr.8.3.5.0/16/I/001 aktualitātes – VIAA IASSD direktore Valda Akmentiņa, IZM Profesionālās un pieaugušo izglītības departamenta direktora vietniece pedagogu un pieaugušo izglītības jomā Baiba Bašķere;
2. *Pētījuma darba uzdevuma izstrāde par karjeras attīstības atbalsta sistēmas ilgtspējību* - Dr. Inta Jaunzeme, IZM Augstākās izglītības, zinātnes un inovāciju departamenta vecākā eksperte;
3. *Karjeras atbalsta balvas konkurss – informācija par 2020.gada veikumu un priekšlikumi 2021.gada konkursam* – VIAA IASSD KAN vecākais programmas speciālists Ralfs Spāde.

Dažādi jautājumi, sēdes noslēgums

**Sēdes norise:**

1. V.Akmentiņa (sk. prezentāciju) informē par aktualitātēm ESF projektā “*Karjeras atbalsts vispārējās un profesionālās izglītības iestādēs*”, sniedzot ieskatu par 2020./2021.m.g., projekta saturisko progresu, plānotajām aktivitātēm projekta turpinājumā un plānotajiem 2016. gada 7. jūnija Ministru kabineta noteikumu Nr.359 grozījumiem. B.Bašķere uzsver, ka šī KAAS SP sēde veltīta izglītības politikas lielākajām aktualitātēm nākamajam plānošanas periodam, akcentējot karjeras atbalsta nozīmīgo lomu izglītības politikas kontekstā, jo īpaši pieaugušo izglītībā. Notiek sēdes dalībnieku diskusija, KAAS SP locekļi izsaka atzinību par paveikto un apņemas turpināt sadarbību projekta rezultātu nostiprināšanā.
2. I.Jaunzeme (sk. prezentāciju) informē par topošā pētījuma darba uzdevuma izstrādi par karjeras attīstības atbalsta sistēmas ilgtspējību. Pētījums plānots ESF 8.3.6.2. “*Izglītības kvalitātes monitoringa sistēmas izveide un īstenošana*” darbības “*Nacionālie pētījumi izglītībā*” ietvaros (sk. prezentāciju). I.Jaunzeme aicina KAAS SP sēdes dalībniekus pieteikties dalībai pasākumā “*Darbnīca pētījuma mērķa, darba uzdevumu un sasniedzamo rezultātu formulēšanai*”, kas plānots 2021.g. 14.jūnijā (indikatīvi). Notiek sēdes dalībnieku diskusija. Šādi KAAS SP locekļi piekrīt iesaistīties pētījuma darba uzdevuma izstrādes nolūkam plānotajā darbnīcā: Jeļena Muhina, Una Vorma, Inta Lemešonoka, Inguna Zuševica, Imants Lipskis, Ilze Astrīda Jansone. I.Jaunzeme informē, ka pieteikt savu dalību var arī pēc KAAS SP sēdes.

Tehniskā pauze (5 minūtes)

1. R.Spāde (sk. prezentāciju) informē par Karjeras atbalsta balvas konkursa norisi un *Euroguidance* īstenotajām publicitātes aktivitātēm 2020.gadā un par sagatavotajiem priekšlikumiem 2021.gada Karjeras atbalsta balvas konkursam. R.Spāde aicina KAAS SP sēdes dalībniekus pieteikties dalībai 2021.gada Karjeras atbalsta balvas konkursa žūrijā. Sēdes dalībnieku diskusijas rezultātā šādi KAAS SP locekļi piekrīt iesaistīties *Karjeras atbalsta balvas 2021* konkursa žūrijā: Ilze Kadiķe, Inta Lemešonoka, Linda Romele.

**KAAS SP sēdē pieņemtie lēmumi**

1. Dalībai topošā IZM ESF pētījuma darba uzdevuma izstrādei par karjeras attīstības atbalsta sistēmas ilgtspējību 14.jūnijā darbnīcā pieteikušies un izvirzīti šādi KAAS SP dalībnieki: Jeļena Muhina, Una Vorma, Inta Lemešonoka, Inguna Zuševica, Imants Lipskis, Ilze Astrīda Jansone.
2. Dalībai Karjeras atbalsta balvas 2021 konkursa žūrijā pieteikušies un izvirzīti šādi KAAS SP locekļi: Ilze Kadiķe, Inta Lemešonoka, Linda Romele.

Sēde tiek slēgta plkst.11:12. Sēdes ieraksts pieejams pēc pieprasījuma.

Pielikumā:

1. VIAA prezentācija par ESF projektu “Karjeras atbalsts vispārējās un profesionālās izglītības iestādēs” Nr.8.3.5.0/16/I/001.
2. IZM prezentācija par pētījuma darba uzdevuma izstrādi par karjeras attīstības atbalsta sistēmas ilgtspējību.
3. VIAA prezentācija par Karjeras atbalsta balvas konkursa norisi 2020.gadā un priekšlikumiem 2021.gada konkursam.

KAAS Sadarbības padomes priekšsēdētāja B. Bašķere

Protokolēja: I. A. Jansone

2021.gada 18.jūnijā